SC sumbang RM120,000 untuk petugas barisan hadapan
KUALA LUMPUR: Kakitangan Suruhanjaya
Sekuriti Malaysia (SC) dan sekutunya menyumbang sebanyak RM120,000 daripada
duit mereka sendiri untuk membantu menyediakan ventilator, peralatan
perubatan dan bantuan untuk petugas barisan hadapan dan komuniti terkesan akibat wabak
Covid-19. Menzahirkan penghargaan kepada
petugas barisan hadapan Malaysia, Pengerusi SC Datuk Syed Zaid Albar berkata
duit itu disalurkan kepada Tabung Bantuan Covid-19 MERCY Malaysia untuk menyediakan
600 set peralatan perlindungan diri (PPE) kepada Hospital Besar Kota Bharu,
Hospital Teluk Intan dan Hospital Ipoh, serta barang keperluan. kepada lebih
150 keluarga daripada komuniti terkesan di Kelantan. Katanya, duit itu juga
disalurkan kepada Pusat Perubatan UniversitI Malaya untuk pembelian dua
ventilator untuk merawat pesakit yang mengalami masalah pernafasan, dan
kepada ibu pejabat Polis Kontinjen Kuala Lumpur untuk membekalkan topeng muka,
air mineral dan makanan ringan untuk lebih daripada 1,000 pegawai polis yang
bertugas untuk memastikan rakyat mematuhi Perintah Kawalan Pergerakan
(PKP). “Hari ini, kita menghadapi
cabaran melibatkan kemanusiaan, ekonomi dan kewangan secara serentak,
peristiwa bersejarah, yang menguji kemampuan dan sumber kita yang tidak
pernah berlaku sebelum ini.  “Oleh itu, saya bangga kerana
rakan-rakan sekerja saya memilih untuk memberikan sumbangan duit peribadi
mereka untuk tujuan mulia ini,” katanya dalam satu kenyataan semalam. Syed Zaid berkata SC akan terus
mengemudi pasaran modal dengan teratur dan untuk menyokong peserta
pasaran. “Namun, peperangan yang
lebih besar dan penting ketika ini adalah melawan pandemik tersebut yang
diketuai petugas barisan hadapan yang bekerja keras dan di bawah tekanan setiap
hari bagi memastikan rakyat Malaysia selamat. “Kami memuji komitmen mereka
dan mengucapkan terima kasih atas dedikasi mereka untuk tujuan tersebut,”
katanya- Bernama  
See author's posts
